రచన - పొత్తూరి శ్రీరామరాజు (హఠయోగి) ; రచనా కాలము - 1950
<poem>
సీ|| శ్రీక్షత్రియాహ్వయ క్షీరార్ణవంబునం దాదిత్యవంశోద్భవంబులైన
స్థిర వసిష్టసగోత్ర వరధనంజయ కాశ్యపసగోత్ర కౌండిన్యయు సుభరద్వ
జసగోత్ర పంచకం బసమానమగు నందు రసవంతమై పూర్వరచితమైన
వరపూసపాటి సద్వత్సవాయ్ కల్దిండి కాకర్లపూడియు కంకిపాటి
కంతేటి గొడవర్తి కనుమూరి కోసూరి పొత్తూరి మంతెన పోచిరాజు
అల్లూరి జంపెన అడ్డూరి నంద్యాల గుంటూరి గురజాల కొలనువాడ
అడ్డాడిసుకపల్లి యబ్బిరాట్చిట్రాజు చెంపాటి చెరుకూరి చెరుకువాడ
కమ్మిల గూడూరి బొమ్మిడా లంగర దండు నందెలపల్లి దంతులూరి
కుచ్చర్లపాటి పెన్మెత్స కళ్ళేపల్లి ఈదరపల్లి కునాధరాజు
కొండూరి చిలుకూరి కొప్పెర్ల చేకూరి పంతపాటి కఠారి పట్సమట్ల
ధేనువకొండ ఈవనరాజు వలివర్తి కుచ్చర్లకోట కొక్కెర్లపాటి
రావిపాట్నల్లపరాజు నారదపల్లి దెందుకూ రుయ్యూరి మందపాటి
బుద్ధరా జంగరాజద్దెపల్చింతలపాటి సయ్యపరాజు పాతపాటి
లఘుమరాజున్ దుర్గరాజు రుద్రరాజు వేజళ్ళపాకపాడ్వేముపాటి
భూపతిరాజు నంబూరి వేములమంద ఈడుమూడిందుకూర్బోదరాజు
గణపతిరాజు మమ్మనరాజు భైర్రాజు వేగేశినోర్గంటి వేగిరాజు
తిరుమలరాట్తోటకూరి కూచంపూడి పిన్నమరాజును పేరిచర్ల
మద్దాల ముదునూరి మల్లపరాజును యులిసి గోరింటయు ములగపాటి
ఉప్పలపాటి కూనపరాజు ముద్దుండి కొవ్వూరి దోసపాట్కొత్తపల్లి
నడిమిపల్గాదిరాట్వాడపల్లుద్దరాట్చేమర్తి జంపన చెల్లగళ్ళ
గొట్టెముక్కల సాగి గోకరాద్బెజవాడ సామంతపూడియు సాగిరాజు
దాట్ల బెల్లంకొండ దైనాల ము రాజు కొల్నాటి వెలగలే ట్కొలుకులూరి
సఖినేటి బాల్రాజు సరిపల్లి వేట్కూరి యంకిపా ట్శిరువూరి ఈమలరాజు
బ్రహ్మరాజు యవన భేతాళ జుజ్జూరి గండ్రాజు చోడ్రాజు గరికపాటి
ఈటికూ ర్పాకలపాటి యైనంపూడి వానపా ల్వీపూరి వడ్లమూడి
యన నూటముప్పదియాఱు పేర్లను గ్రామపౌరషంబులు ముఖ్యపురుషములన
త్రివిధంబులగువాని వివరించి శ్రీ పోలవర దివ్య పొత్తూరి వంశ జనితు

గీ|| డైస శ్రీరామరాజా ఖ్యు డాంధ్రదేశవాసులౌక్షత్రియోత్తముల్ జూచి మెచ్చ
సీసమాలిక శ్రద్ధతోc జేసె నిట్లునుగుణధనులార! జనులార! చూడరయ్య!
</poem>

సీసమాలికలో కొన్ని దోషములున్నాయి. ఆంధ్ర క్షత్రియులలో అన్ని గోత్రములవారు ఆదిత్యవంశోద్భవులు కారు. గణములను నప్పించుటకై కూర్చిన సంధులవలన గృహనామాల్లో కొన్నిచోట్ల వికృతరూపాలు ఏర్పడ్డాయి, లేని గృహనామాలు పట్టికలో చేర్చబడ్డాయి.

శ్రీమద్దక్షిణాంధ్రోత్తమ క్షత్రియ గృహనామ సీసమాలిక
ఆంధ్ర క్షత్రియ గృహనామ సీసమాలిక
వశిష్టగోత్ర క్షత్రియ గృహనామ సీసమాలిక
శ్రీమదుత్తమాంధ్ర క్షత్రియ గృహనామ సీసమాలిక